Kallein joululahja
Pyhä, pyhä, kallis,
 lapsi taivainen,
 aatos liitää luokses
 sinne seimellen.

 Hennot kätösemme
 puolees kohoaa.
 Sinun hymys hellä
 juhlan kirkastaa.

 Sulle sytytimme
 kuusen kynttilät,
 Sulle lasten laulut
 hartaat helkkyvät.

 On kuin päärlyportit
 meille aukeais,
 on kuin katsees hellän
 silmä nähdä sais.

 Jeesus kallein, suurin
 joululahjamme,
 synny sydämiimme,
 siunaa juhlamme.

Joulupukki, 1934.

Immi Hellén